Bornemisza Péter közel 500 évvel ezelőtt lefordította az egyik legismertebb és legerőteljesebb görög drámát, Szophoklész Elektráját. Igazi magyar történetet, kortárs drámát írt az antik remekműből, mely olyan időtálló lett, hogy karaktereiben ma is ráismerhetünk magunkra és a világunkra. A Magyar Elektra címet a darabot átdolgozó Móricz Zsigmond adta, hiszen Bornemisza műve nem egyszerű fordítása Szophoklész tragédiájának, bár a történet magja nem változott, felfogásában az egész magyarrá lett. Az átdolgozás középpontjában ugyanaz a mély emberi dráma és szenvedély áll: a családon belüli árulás, a hatalomért folytatott harc és a bosszúvágy. Szász Júlia Elektraként, Pilades szerepében pedig Liber Ágoston lépett színpadra. Sok szeretettel gratulálunk nekik! Ebben az évben még két alkalommal látható Valló Péter rendezése a Házi Színpadon: december 1-jén 19:30-kor és december 27-én 16:00-kor. Színlap és jegyvásárlás: https://www.vigszinhaz.hu/Magyar_Elektra Az előadás szereplői: Szász Júlia m.v., Kovács Patrícia, Brasch Bence, Orosz Ákos, Balázsovits Edit, Kövesi Zsombor, Zoltán Áron, Virágh Panna m.v., Liber Ágoston m.v. A további előadásfotók a képre kattintva tekinthetők meg.
A Víg Szalon a Vígszínház legújabb játszóhelye, egy meghitt, szalon hangulatú találkozási pont a színház művészei és közönsége számára, mely a Vígszínház kulturális témájú beszélgetéseinek is otthont ad. A Víg Társalgó beszélgetés sorozat egyik célja az adott téma körbejárásán túl, hogy olyan elismert színházi alkotókat és szakembereket ültessünk egy asztalhoz, akiket a közönség ritkán láthat együtt. November 15-én Kútvölgyi Erzsébet pályáját ismerhetik meg. A Kossuth- és Jászai Mari-díjas színész és Érdemes Művész több mint 50 éve tagja a Vígszínház társulatának. Olyan meghatározó darabokban láthatta a közönség, mint a Képzelt riport egy amerikai popfesztiválról, a Harmincéves vagyok, az Angyali Johanna vagy a Kurázsi mama és gyermekei. Az Amadeusban Frau Weber, a Barátom, Harvey-ban Ethel néni szerepében látható. A Házi Színpadon 2006 óta töretlen sikerrel játszik Az élet mint olyan tragikus komédiában Kern Andrással. https://www.vigszinhaz.hu/Kutvolgyi_Erzsebet Az est moderátora Lovász László. A beszélgetés hossza 90 perc, a programról készül egy szerkesztett felvétel is, amit felteszünk a Youtube csatornánkra. Szeretnénk felhívni vendégeink figyelmét, hogy a Víg Szalon NEM akadálymentesített helyszín!
Carlo Goldoni A hazug című komédiájának középpontjában Lelio áll, aki városról-városra és szerelemről-szerelemre vándorol, közben hazugságaival zsonglőrködik. Senki sem képes kivonni magát a hatása alól. A hazugság költői léte és művészi szintre emelése különbözteti meg Leliót a hétköznapi szélhámosoktól: mesterien kötéltáncol személyek és események között Goldoni majdnem háromszáz éves történetében, ahol az álcázásnak egyetlen nagy mestere van, de azért a többi szereplő is folyamatosan maszkokat cserélget. Horváth Csaba rendezése ebben az évben még két alkalommal látható a Pesti Színházban: november 19-én és december 28-án. Színlap és jegyvásárlás: https://www.vigszinhaz.hu/A_hazug Az előadás szereplői: Ertl Zsombor, Lukács Sándor, Kőszegi Ákos, Radnay Csilla, Petrik Andrea, Orosz Ákos, Brasch Bence, ifj. Vidnyánszky Attila, Bach Kata, Telekes Péter, Kövesi Zsombor. A videó a képre kattintva tekinthető meg.
Közönségdíjas a Szélvész után is szép vagy! Kedd este ünnepélyes keretek között átadták az eSzínház Fesztivál ’24 díjait. A közönségdíjat a Szélvész után is szép vagy produkciója nyerte el! A két szereplőre írt monodráma a traumák feldolgozásával, önmagunk elfogadásával foglalkozik egy érdekes történeten keresztül. A Szélvész után is szép vagy egy színházi kísérlet, amely egy messzi világba, Japánba kalauzolja a nézőit. Hálásan köszönjük a közönségnek a szavazatokat, a produkció alkotóinak, szereplőinek és a közreműködő munkatársaknak pedig szívből gratulálunk! Dino Benjamin rendezését az évben még két alkalommal láthatják a Házi Színpadon: november 12-én és december 13-án. Szereplők: Szántó Balázs és Kovács Olivér m.v. Színlap és jegyvásárlás: https://www.vigszinhaz.hu/Szelvesz_utan_is_szep_vagy
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |